BayArena

BayArena on jalkapallostadion Leverkusenissa Saksassa. Sen yleisökapasiteetti on 30 210 paikkaa, ja se toimii Bayer Leverkusenin kotistadionina.

pienoiskuva|Näkymä BayArenan sisältä.
Stadion valmistui vuonna 1958, jolloin sen nimi oli Ulrich-Haberland-Stadion Bayer Leverkusenin perustajan ja Bayer AG:n entisen puheenjohtajan Ulrich Haberlandin mukaan. Alun perin stadionille mahtui 20 000 katsojaa. Stadionin uudelleenrakennusprojekti alkoi 1986 ja valmistui 1997. Tällöin yleisökapasiteetti nousi 22 500:een. Seuraavana vuonna stadion sai nimekseen BayArena. Viimeisin uudistustyö stadionille tehtiin vuoden 2007 lopusta kesään 2009 saakka. Tällöin muun muassa kasvatettiin yleisökapasiteettia ja parannettiin sponsoritiloja. BayArenalla on oheispalveluina muun muassa hotelli (vuodesta 1999), ravintola ja kongressitiloja.

BayArena oli yksi naisten vuoden 2011 MM-kisojen pelipaikoista.

 Lähteet 

 Aiheesta muualla 

Luokka:Saksan jalkapallostadionit
Luokka:Nordrhein-Westfalenin urheilupaikat
Luokka:Nordrhein-Westfalenin jalkapallo
Luokka:Leverkusenin urheilu